ΑΠΟΦΑΣΗ ΤΟΥ ΔΙΚΑΣΤΗΡΙΟΥ (ΔΕΥΤΕΡΟ ΤΜΗΜΑ) ΤΗΣ 8ΗΣ ΙΟΥΛΙΟΥ 1982. - ROBERT BOSMANS ΚΑΤΑ ΕΠΙΤΡΟΠΗΣ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ. - ΥΠΑΛΛΗΛΟΣ - ΠΡΟΣΩΠΙΚΗ ΘΕΣΗ. - ΥΠΟΘΕΣΗ 189/81.



Συλλογή της Νομολογίας του Δικαστηρίου 1982 σελίδα 02681



Περίληψη

Διάδικοι

Αντικείμενο της υπόθεσης

Σκεπτικό της απόφασης

Απόφαση για τα δικαστικά έξοδα

Διατακτικό



Λέξεις κλειδιά

Υπάλληλοι — Προσφυγή — Βλαπτική πράξη — Έννοια — Μετάθεση σέ προσωπική θέση υπαλλήλου ήδη διορισμένου σέ άλλη προσωπική θέση μέ τόν ίδιο βαθμό — Μετάθεση έγκυρη

( Κανονισμός υπηρεσιακής καταστάσεως τών υπαλλήλων , άρθρο 91 )

Περίληψη

Απόφαση τής αρμοδίας γιά τούς διορισμούς αρχής περί διορισμού σέ προσωπική θέση υπαλλήλου , ήδη διορισμένου σέ άλλη προσωπική θέση μέ τόν ίδιο βαθμό , δέν μεταβάλλει τήν υπηρεσιακή κατάσταση τού ενδιαφερομένου καί , επομένως , δέν τού προκαλεί βλάβη .

Διάδικοι

Στήν υπόθεση 189/81 ,

ROBERT BOSMANS , υπάλληλος τής Επιτροπής τών Ευρωπαϊκών Κοινοτήτων , εκπροσωπούμενος από τόν Edmond Lebrun , δικηγόρο Βρυξελλών , 68 , rue Camille Lemonnier , 1060 Bruxelles , μέ αντίκλητο στό Λουξεμβούργο τόν Tony Biever , δικηγόρο , 83 , boulevard Grande-Duchesse-Charlotte ,

προσφεύγων ,

κατά

ΕΠΙΤΡΟΠΗΣ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ , εκπροσωπουμένης από τόν κύριο νομικό της σύμβουλο J.-P . Delahousse , επικουρούμενο από τόν Daniel Jacob , δικηγόρο Βρυξελλών , 93 , avenue Brillat Savarin , 1050 Bruxelles , μέ αντίκλητο στό Λουξεμβούργο τόν O . Montalto , μέλος τής νομικής της υπηρεσίας , κτίριο Jean Monnet , Kirchberg , Luxembourg ,

καθ’ ης ,

Αντικείμενο της υπόθεσης

η οποία έχει ως αντικείμενο τήν ακύρωση τής αποφάσεως τής Επιτροπής , τής 25ης Ιουνίου 1980 , περί τοποθετήσεως τού προσφεύγοντος , από 1ης Αυγούστου 1980 , ως συμβούλου στήν Διεύθυνση ΙΧ-Α «Προσωπικό» , κατά τό μέτρο πού αφορά προσωπική θέση βαθμού Α 3 , τό αίτημα νά κριθεί οτι η θέση πού κατέχει ο προσφεύγων ειναι καί επιβάλλεται νά ειναι μόνιμη θέση Α 3 , καθώς καί τήν ακύρωση τής αποφάσεως μέ τήν οποία απερρίφθη η από 25ης Ιουλίου 1980 αίτησή του καί η από 2ας Δεκεμβρίου 1980 ένστασή του ,

Σκεπτικό της απόφασης

1 Μέ δικόγραφο πού κατέθεσε στήν γραμματεία τού Δικαστηρίου , στίς 19 Ιουνίου 1981 , ο Bosmans , υπάλληλος τής Επιτροπής τών Ευρωπαϊκών Κοινοτήτων , ήσκησε προσφυγή , μέ τήν οποία ζητεί τήν ακύρωση τής από 25ης Ιουνίου 1980 αποφάσεως τής Επιτροπής , περί τοποθετήσεώς του από 1ης Αυγούστου 1980 ως συμβούλου στήν Διεύθυνση ΙΧ-Α , κατά τό μέτρο πού αφορά «προσωπική» θέση βαθμού Α 3 , καί τήν ακύρωση τής αποφάσεως μέ τήν οποία απερρίφθη η από 25ης Ιουλίου 1980 αίτησή του καί η από 2ας Δεκεμβρίου 1980 ένστασή του , μέ τίς οποίες εζήτησε η θέση αυτή νά ειναι θέση «μόνιμη» βαθμού Α 3 .

2 Ο προσφεύγων εισήλθε στήν υπηρεσία τής Επιτροπής τήν 1η Σεπτεμβρίου 1958 μέ τόν βαθμό Α 5 . Από 1ης Μαρτίου 1960 προήχθη στόν βαθμό Α 4 καί , εν συνεχεία , από 1ης Οκτωβρίου 1963 , στόν βαθμό Α 3 , ως προϊστάμενος τμήματος , καί κατείχε θέσεις πού αντιστοιχούσαν στόν πίνακα οργανικών θέσεων τής Επιτροπής . Τήν 1η Αυγούστου 1973 , ετοποθετήθη σέ προσωπική θέση τήν οποία κατείχε , διατηρώντας τόν βαθμό Α 3 .

3 Πράγματι , σύμφωνα μέ τόν πίνακα οργανικών θέσεων , κατά τήν έννοια τού άρθρου 6 τού κανονισμού υπηρεσιακής καταστάσεως , πού έχει δημοσιευθεί στόν τόμο 01/001 τής ειδικής εκδόσεως τής Επισήμου Εφημερίδος ( σ . 19 επ .) καί τό οργανόγραμμα τής 30ής Οκτωβρίου 1973 , η θέση στήν οποία διωρίσθη ο προσφεύγων τήν 1η Αυγούστου 1973 ηταν θέση Α 5/Α 4 , αλλά τήν κατείχε ο ίδιος ως υπάλληλος μέ προσωπικό βαθμό Α 3 . Κατόπιν τής τοποθετήσεως αυτής , ο προσφεύγων υπέβαλε αίτηση στήν αρμοδία γιά τούς διορισμούς αρχή , μέ τήν οποία εζήτησε η νέα του θέση νά αντικατασταθεί μέ μόνιμη , ομοία μέ τήν θέση πού κατείχε αδιαλείπτως από 1ης Οκτωβρίου 1963 . Η αίτηση αυτή ομως απεσύρθη στίς 8 Φεβρουαρίου 1974 .

4 Στίς 25 Ιουνίου 1980 , ο προσφεύγων ετοποθετήθη σέ θέση συμβούλου στήν Διεύθυνση Α «Προσωπικό» τής Γενικής Διευθύνσεως ΙΧ τής Επιτροπής . Ο προσφεύγων αμφισβητεί τήν νομιμότητα τής αποφάσεως αυτής , καθ’ οσον τοποθετείται σέ θέση προσωπική , καθώς καί τήν νομιμότητα τής αποφάσεως πού απέρριψε τήν από 25ης Ιουλίου 1980 αίτησή του , μέ τήν οποία εζήτησε από τήν αρμοδία γιά τούς διορισμούς αρχή , σύμφωνα μέ τά άρθρα 25 καί 90 τού κανονισμού υπηρεσιακής καταστάσεως , νά τόν διαβεβαιώσει οτι κατέχει μία από τίς θέσεις Α 3 τού πίνακος οργανικών θέσεων , διαφορετική από τίς προσωπικές θέσεις Α 3 .

5 Επικαλείται παράβαση τών άρθρων 1 , 5 καί 7 , παράγραφος 1 , τού κανονισμού υπηρεσιακής καταστάσεως τών υπαλλήλων τών Ευρωπαϊκών Κοινοτήτων , τής αποφάσεως τής Επιτροπής η οποία , κατ’ εφαρμογή τού άρθρου 5 , παράγραφος 4 , τού κανονισμού , καθορίζει τά καθήκοντα καί τίς αρμοδιότητες κάθε πρότυπης θέσεως πού περιλαμβάνεται στό παράρτημα Ι , τμήμα Α , τού κανονισμού , τής από 10ης Δεκεμβρίου 1963 αποφάσεως τής Επιτροπής , περί προαγωγής τού προσφεύγοντος στόν βαθμό Α 3 , καθώς καί τών αρχών τού δικαίου , ιδίως τής αρχής τής ισότητος , τής χρηστής διοικήσεως καί τής διανεμητικής δικαιοσύνης .

6 Κατά τόν προσφεύγοντα , η τοποθέτησή του σέ προσωπική θέση Α 3 αντίκειται στό δικαίωμα τού υπαλλήλου νά ειναι τοποθετημένος — από τής ενάρξεως καί κατά τήν διάρκεια τής σταδιοδρομίας του — σέ μόνιμη θέση τού πίνακος οργανικών θέσεων τού οργάνου στό οποίο υπηρετεί , αντίστοιχη δέ πρός τόν βαθμό του , όχι μόνον ως πρός τήν φύση τών καθηκόντων καί τήν ονομασία τής θέσεως αυτής , αλλά καί από απόψεως κατατάξεώς της στόν πίνακα οργανικών θέσεων .

7 Θεωρεί οτι η τοποθέτηση αυτή ειναι αποτέλεσμα πρακτικής στερουμένης νομικής βάσεως καί οτι αποτελεί αιτία συγχύσεων καί άνισης μεταχειρίσεως τών υπαλλήλων .

8 Η Επιτροπή υποστηρίζει οτι η τοποθέτηση σέ προσωπική θέση Α 3 δέν έχει καμμία επίπτωση στήν υπηρεσιακή κατάσταση καί στά υλικά καί ηθικά συμφέροντα τού ενδιαφερομένου , εφ’ οσον η προσωπική θέση αποτελεί έννοια πού αφορά αποκλειστικώς τόν προϋπολογισμό , χωρίς καμμία συνέπεια στόν ορισμό τής θέσεως πού δίδεται από τόν κανονισμό υπηρεσιακής καταστάσεως καί κυρίως από τό άρθρο 5 τού κανονισμού καί τό παράρτημά του ΙΑ .

9 Η Επιτροπή προτείνει , εξ άλλου , τό απαράδεκτο τής προσφυγής , καθ’ οσον θίγεται μία κατάσταση πού υφίσταται αδιαλείπτως τουλάχιστον από οκταετίας , δεδομένου οτι η απόφαση τής 25ης Ιουνίου 1980 ουδεμία επίπτωση έχει στήν υπηρεσιακή κατάσταση καί στά υλικά καί ηθικά συμφέροντα τού προσφεύγοντος .

10 Ειναι βέβαιο οτι η προσφυγή στρέφεται κατά τής αποφάσεως τής 25ης Ιουνίου 1980 , περί τοποθετήσεως τού προσφεύγοντος ως συμβούλου σέ προσωπική θέση Α 3 . Η εν λόγω απόφαση , τοποθετώντας τόν προσφεύγοντα σέ προσωπική θέση Α 3 , ουδεμία μεταβολή επέφερε στήν υπηρεσιακή του κατάσταση , οπως ειχε διαμορφωθεί από τήν 1η Αυγούστου 1973 , μετά τήν τοποθέτησή του σέ προσωπική θέση Α 3 .

11 Από τά ανωτέρω προκύπτει οτι , κατά τό μέτρο πού διατηρεί τόν προσφεύγοντα σέ προσωπική θέση Α 3 , η προσβαλλομένη πράξη — τής οποίας άλλωστε δέν ειναι αυτό τό περιεχόμενο — δέν μεταβάλλει τήν κατάσταση τού προσφεύγοντος . Κατά τό σημείο αυτό , συνεπώς , δέν τόν βλάπτει .

12 Ως πρός τήν μετάθεσή του ως συμβούλου , η οποία αποτελεί τό πραγματικό αντικείμενο τής προσβαλλομένης αποφάσεως τής 25ης Ιουνίου 1980 , ο προσφεύγων δέν αμφισβητεί τήν ορθότητά της .

13 Συνεπώς , η προσφυγή πρέπει νά απορριφθεί ως αβάσιμη , παρέλκει δέ η εξέταση τής ενστάσεως απαραδέκτου πού προέτεινε η Επιτροπή , ως αλυσιτελής .

Απόφαση για τα δικαστικά έξοδα

Επί τών δικαστικών εξόδων

14 Κατά τό άρθρο 69 , παράγραφος 2 , τού κανονισμού διαδικασίας , ο ηττηθείς διάδικος καταδικάζεται στά δικαστικά έξοδα .

Σύμφωνα ομως μέ τό άρθρο 70 τού κανονισμού διαδικασίας , προκειμένου περί προσφυγών υπαλλήλων τών Κοινοτήτων , τά όργανα φέρουν τά έξοδα στά οποία υπεβλήθησαν .

Διατακτικό

Διά ταύτα ,

ΤΟ ΔΙΚΑΣΤΗΡΙΟ ( δεύτερο τμήμα )

κρίνει καί αποφασίζει :

1 ) Απορρίπτει τήν προσφυγή .

2)Κάθε διάδικος φέρει τά δικαστικά του έξοδα .